Pine Ridge (Indiana Rezervejo)

Pine Ridge (lakote: Wazí Aháŋhaŋ) estas granda indiana rezervejo, situanta en Suda Dakoto. La rezervejo estis establita la 2-an de marto 1889 en la sudokcidenta angulo de Suda Dakoto proksime de la limo kun Nebrasko. La areo de la rezervo estas ĉirkaŭ 8,984 kvadrataj kilometroj (pli granda ol Delavaro kaj Rod-Insulo kune) .

Nur ĉirkaŭ 340 kvadrataj kilometroj de la rezervo taŭgas por agrikultura kultivado. Laŭ la censo, (2000) 15,521 indianoj loĝas en la rezervejo; Sed laŭ studo farita de Kolorada Ŝtata Universitato, ĉirkaŭ 30 mil homoj loĝas en la rezervejo. Ĉi tiu lasta takso estas akceptita de la aŭtoritatoj.

Aktuale en 2016, la vivdaŭro de la rezervejoj estas unu el la plej malaltaj en Usono - 48 jaroj por viroj kaj 52 jaroj por virinoj. Tio estis la dua plej malsupra vivdaŭro en la okcidenta mondo; nur en Haitio estis la mortostatistiko pli malbona. 

Infana morteco estis kvinoble pli alta ol la usona mezumo aktuale en 2016, kaj sinmortigo inter plenkreskuloj estas kvaroble pli alta ol la usona mezumo. Malriĉeco kaj alkoholismo ankaŭ estas multe pli altaj en Pine Ridge ol en la lando kiel tutaĵo.

La rezervejo estas regata fare de konsilio de 18 homoj, kiuj estas elektitaj por la funkcio. Ĉi tio estas farita laŭ la indiana Reorganizado-Leĝo de 1934.

Kelkaj historiaj okazaĵoj okazis en la rezervejo, inkluzive de la Masakro de Wounded Knee en 1890, en kiu proksimume 300 indianoj estis mortigitaj. En la 1970-aj jaroj, privata armea grupo, la Gardistoj de la Ogallala Nacio, funkciigis en la rezervo.

 Referencoj 

 Eksteraj ligiloj 

 Oficiala retejo de la Oglala Sioux tribo/Pine Ridge Rezervejo Enarkivigis  
 The Lakota Country Times
 Amikoj de Pine Ridge Rezervejo

 USDA 2002 Censo de Agrikulturo por Indiĝenaj amerikaj Rezervejoj
 Pine Ridge Rezervejo kaj ekstere-rezerveja landa fonduso, Sud-Dakota/Nebrasko Usona Censo Buroo


Kategorio:Indianaj etnoj en Usono
Kategorio:Administraj unuoj fonditaj en 1889